Väga korralik "põgeneme vanglast" film. Sellistes filmides tahavad kõik  meesnäitlejad korra viisaastakus mängida. Selline kindel värk. Läbi eriti kukkuda pole tõenäoline. Tuleb ainult umbes 10 osaline vaimukas põgenemisplaan välja mõelda ja ehitada film selle otsa üles. Seekord oli jah plaan olemas ja natuke vaimukas. Aga hullupööra sellega ainult ei vehitud. Inimlik draama ja pahade meeste pahad omavahelised suhted olid ka selgelt esil. Näitlejad oli väga korralikud. Nii pahad kui head. Millegipärast on kõikides sellistes filmides selline kummaline joppamine, et kanalisatsioonitorud  viivad alati kuhugi ..näiteks mahajäetud metroojaama. Noh nii on vist põnev järelikult. Ebausutav aga põnev.     Eriti pahad mehed olid head. Eriti meeldis Damien Lewis pahadest kõige pahemana. Sellist värdjat pole keegi ammu välja mänginud. DL on üldse viimase aja üks lemmikuid. Kohutav tragöödia, et telekompanii otsustas põnevusseriaali (Life) temaga pärast teist hooaega kinni panna.    7.